Breinvliesontsteking - Ek is bekommerd oor my Sussie | Health24
Breinvliesontsteking - Ek is bekommerd oor my Sussie
Ek is baie bekommerd oor my sussie. Sy is 34, het enkefalitis gehad, so 3 maande gelede. Behalwe dat sy het baie maer geword en eet ook nie goed nie, voel dit vir my of haar hele persoonlikheid verander het. Sy was altyd " outgoing" , ''n borrelende mens wat altyd gelag en gesels het, maar nou het sy in haar dop gekruip.
By die huis met man en kinders, lyk alles normaal. Sy kla nie, maar iets voel vir my net nie reg nie.... Fisies lyk sy OK, maar sy kry nog soms hoofpyn. Ek het vir haar vitamine B12 gekry wat iemand aanbeveel het en Omega 3 en 6. Wat kan ek nog doen. Ek wil my sussie terughê .
Enkefalitis is 'n ernstige siekte en daar is wel nagevolge. Dit is belangrik om haar by 'n psigiater te kry vir evaluasie. Dit is moontlik dat sy aan depressie ly, as gevolg van die infeksie. Verwys na die volgende webtuiste oor enkefalitis: http://en.wikipedia.org/wiki/Encephalitis